Nyt Lumix FZ38 hybridkamera med 18x optisk zoom - Tweak.dk
DR3 sender CS:GO fra Royal Arena: Her er programmet (0) hvilken CPU til hjemme server (9) V: i7-7700K og Maximus IX Hero (2) Hvilken Mus har i ? (99+) Black Friday/Cyber Monday linksamling til forhandlere (4) Steam salget starter imorgen (0) Test af Antec Cube - Designed By Razer (0) Søger en Ultimate GPU Benchmark (3) Spillet Brutal Legend er gratis i en 48 timers periode (0) Tweak.dk tester Corsair HS50 Stereo Headset (0) NVIDIA TITAN Xp Star Wars Collector Edition unboxing (0) Tweak News - Uge 46 (0) Tweak.dk tester MSI Z370 Gaming Pro Carbon AC (1) S: Crucial Ballistix sport XMP 2x4GB DDR3 (0)
Nyt Lumix FZ38 hybridkamera med 18x optisk zoom
Nu lancerer Panasonic det nye Lumix DMC-FZ38, et kamera med hele 18x optisk zoom og 27 millimeter vidvinkelobjektiv. Kameraet udvider Panasonics populære FZ-serie, som kendetegnes af kraftig zoom og avancerede muligheder for manuelle funktioner på trods af det kompakte format. FZ38 kommer også med en opgraderet billedstabilisator O.I.S. (Optical Image Stabilizer) som har fået navnet Power O.I.S. FZ38 er også blevet udstyret med en ny og betydelig hurtigere autofokus.
Men FZ38 er ikke bare et kamera, det er også et videokamera. Et tryk på en enkel knap starter automatisk indspilningen af videoer, og man kan optage i HD-opløsning (720p). Derudover understøtter kameraet AVCHD Lite, som er et HD-format, der fylder mindre end Motion JPEG, hvilket betyder, at man kan optage længere tid, inden hukommelseskortet er fyldt. Dette gør FZ38 til et hybridkamera, som passer til dem, der ikke vil gå på kompromis med kvaliteten på billeder og videofilm.
Med en opløsning på 12,1 megapixel og funktioner såsom Intelligent Auto (iA) kombineret med Power O.I.S. tager man perfekte billeder, da kameraet selv sørger for indstillingerne, så man kan koncentrere sig om motivet. FZ38 giver samtidig også mulighed for, at man kan håndtere de fleste indstillinger manuelt.
Ansigtsgenkendelse er en funktion i Intelligent Auto, som blev lanceret i en tidligere model. Den genkender og husker ansigter fra tidligere og kan derved fokusere på de mest relevante ansigter, som tidligere er blevet udvalgt til genkendelse. Med FZ38-modellen er det nu muligt simultant at genkende tre ansigter.
Der er nu endnu flere manuelle indstillinger med FZ38, og de er blevet lettere at bruge. Derudover introduceres også Advance Scene-funktionen, som inkluderer et makro-mode, der gør det lettere at tage nærbilleder med et fantastisk resultat.
Lumix FZ38 kommer på gaden til september, og priserne fås i starten af august.
Produktspecifikationer på Lumix FZ38:
· 27 mm vidvinkelobjektiv LEICA DC VARIO-ELMARIT
· 18x optisk zoom
· Indspilning af HD-film i AVCHD Lite* (720p)
· Ansigtsgenkendelse på tre ansigter samtidig
· Manuelle indstillinger
· Forbedret billedstabilisator Power O.I.S.
· Intelligent Auto for enkle kvalitetsbilleder
· Ny makro-mode i Advanced Scene-funktion for nærbilleder
Skrevet af Peter den 28. Jul 2009. Nyheden er læst 2107 gang(e).
Hvilken Mus har i ? (5024)